Jelasin soal Ahmad Zetyos  dalam bahasa jawa dong

Ahmad Setyo Sasono, utawi langkung kondhang mawi nami Ahmad Zetyos (miyos ing Panaragi, 1992), inggih punika satunggaling artis enggèn-enggènan ing Kabupatèn Panaragi. Naminipun milai tinepang déning wargi Panaragi lumantar médhia lering (lebet jaringan; cara Indonésia: dalam jaringan) nalika piyambakipun nglampahi kariripun minangka juru nyekar (ngoko: juru nembang). Piyambakipun kerep dipun-ala-ala déning para warginèt jalaran obsèsinipun dados artis lan juru nyekar papan inggil tuwin swarinipun ingkang dipun-anggep nyimpang saking pakem. Sanadyan mekaten, piyambakipun nggadhahi paremen ingaran Lovemad ingkang nyengkuyung piyambakipun. Salebeting pirembagan radhio kalih Eko Mulyadi ing RBM FM Ponorogo, Ahmad Zetyos ngendika manawi piyambakipun naté dipunsuwun déning para paremenipun supados piyambakipun nyalon dados calon bupatos ing pamilu Bupatos Panaragi 2020. Mémé internèt inggih medal ingkang ndadosaken piyambakipun minangka calon bupatos fiktif. Salami kariripun minangka juru nyekar, piyambakipun sampun mbabar sekawan wiji singel lagu, inggih punika "Aku Jatuh Cinta", "Cinta Kau Selamanya", "Rasa Ini Untukmu", lan "Rindu Setengah Mati".